Αλεξάνδρειο Μέλαθρο

Το Αλεξάνδρειον Μέλαθρον (γνωστό και ως Παλαί ντε Σπορ), με την κεντρική του σάλα να έχει την ονομασία Σάλα «Nick Galis», είναι κλειστό γήπεδο στην Θεσσαλονίκη και αποτελεί έδρα της ομάδας καλαθοσφαίρισης του Άρη Θεσσαλονίκης. Ανήκει στη Γενική Γραμματεία Αθλητισμού που υπάγεται στο αρμόδιο Υπουργείο Παιδείας, Θρησκευμάτων και Αθλητισμού. Τοποθεσία Το Αλεξάνδρειον Μέλαθρον βρίσκεται στο κέντρο της πόλης της Θεσσαλονίκης, εντός των εγκαταστάσεων της ΔΕΘ και απέναντι από το Πανεπιστήμιο Μακεδονίας. Ονομασία Αρχικά είχε το όνομα «Εθνικόν Κλειστόν Γυμναστήριον Θεσσαλονίκης» αλλά τον Ιούνιο του 1966 πήρε την ονομασία «Αλεξάνδρειον Αθλητικόν Μέλαθρον Θεσσαλονίκης» από τον Μέγα Αλέξανδρο. Οι Γάλλοι κατασκευαστές είχαν συμμετοχή και στην κατασκευή του "Palais des Sports de Gerland" της Λυών της Γαλλίας το 1962. Με αποτέλεσμα τα δύο αυτά γήπεδα να μοιάζουν εμφανισιακά (ίδια οροφή) και ποσοτικά (και τα δύο έχουν χωρητικότητα περίπου στις 5.200 θέσεις), έτσι το γήπεδο απέκτησε το ψευδώνυμο Παλαί ντε Σπορ. Στις 7 Μαΐου του 2013, ύστερα από απόφαση της πολιτείας, η κεντρική σάλα του Αλεξανδρείου (ο αγωνιστικός χώρος) μετονομάστηκε σε Σάλα Νίκος Γκάλης (Nick Galis Hall), προς τιμήν του Νίκου Γκάλη. Ιστορία Στις 26 Αυγούστου 1959 το κράτος απεφάσισε την κατασκευή κλειστού γυμναστηρίου. Η κατασκευή του γηπέδου ξεκίνησε έναν χρόνο αργότερα, με κύριο χρηματοδότη τη Γενική Γραμματεία Αθλητισμού. Οι εργασίες έγιναν από ελληνικές εταιρίες αλλά η πολύ δύσκολη κατασκευή της οροφής ανάγκασε τους κατασκευαστές να απευθυνθούν σε γαλλικές εταιρίες. Τα εγκαίνιά του έγιναν στις 29 Ιουνίου 1966 από τον Βασιλιά Κωνσταντίνο. Αρχικά το γήπεδο φιλοξενούσε όλες τις ομάδες καλαθοσφαίρισης και πετοσφαίρισης της Θεσσαλονίκης, σταδιακά όμως όλες απεχώρησαν έχοντας αποκτήσει τις δικές τους έδρες. Μέχρι το 1985 ήταν το μεγαλύτερο κλειστό γήπεδο της Ελλάδας, οπότε και χτίστηκε το Στάδιο Ειρήνης και Φιλίας. Το 2004 έγινε μία σημαντική ανακαίνιση του γηπέδου, με αφορμή την τέλεση των Ολυμπιακών Αγώνων στην Ελλάδα. Σήμερα χρησιμοποιείται αποκλειστικά από την ομάδα του Άρη. Επίσης το γήπεδο φιλοξενεί και άλλες αθλητικές όπως και καλλιτεχνικές δραστηριότητες πέρα από το μπάσκετ. Σημαντικές διοργανώσεις Μπάκετ Διοργανώσεις εθνικών ομάδων 1991: Τελικός Μεσογειακών Αγώνων: Ιταλία - Ελλάδα 97–91 2003: Τελικός Παγκοσμίου Πρωταθλήματος Νέων: Αυστραλία - Λιθουανία 126–92 Τελικοί Κυπέλλου Ελλάδας 1982: Παναθηναϊκός - ΠΑΟΚ 65–63 1984: ΠΑΟΚ - Άρης 74–70 1989: Άρης - ΠΑΟΚ 91–86 1998: Άρης - ΑΕΚ 71–68 2017: Παναθηναϊκός - Άρης 68–59 Τελικοί Κυπέλλων Ευρώπης 1972 (Κυπελλούχων): Σίμενταλ Μιλάνου - Ερυθρός Αστέρας 74–70 1973 (Κυπελλούχων): Σπάρτακ Λένινγκραντ - Γιουγκοπλάστικα 77–62 1994 (Α΄ τελικός Κόρατς): ΠΑΟΚ - Στεφανέλ Τεργέστης 75–66 1997 (Α΄ τελικός Κόρατς): Άρης - Τόφας Προύσας 66–77 2003 (EuroCup Challenge): Άρης - Πρόκομ Τρεφλ 84–83 Βόλεϊ Διοργανώσεις εθνικών ομάδων 1994: Παγκόσμιο Πρωτάθλημα Ανδρών 2015: FIVB Volleyball World League (Group 3, Pool G, Week 6 - National Teams of China, Greece, Slovakia, Mexico) Τελικοί Κυπέλλου Ελλάδας 1983: Ολυμπιακός - ΠΑΟΚ 3–1 1992: Ολυμπιακός - Άρης 3–0 1993: Ολυμπιακός - Ορεστιάδα 3–0 2002: Ηρακλής - Άρης 3–1 Τελικοί Κυπέλλων Ευρώπης 1997 (Κυπελλούχων): Τράκο Κούνεο - Ολυμπιακός 3–0 Παραπομπές Πηγές stadia.gr [1] Επίσημη σελίδα Άρη [2]